تبریز دمیر یولو دوراغی

تبریز دمیر یولو دوراغی بیر دمیر یولو ایستاسیونودور کی ۱۲۹۵-اینجی گونشلی ایلینده تبریز-جلفا محوری‌نین یولا توشولمه‌سی‌ایله بو دمیر یولو ایستاسیونو دا تبریز شهرینده ایفتیتاح اولوندی.

تبریز-جلفا دمیر یولو محوری ۱۴۹ کیلومترلیق بیر دمیر یولو محوریدی کی قاجار دؤنمینده ۱۲۹۵-اینجی گونشلی ایلینده تبریزدن جولفایا طرف چکیلمیشدی.

سونرالار ۱۳۳۷-اینجی گونشلی ایلینده تبریز-تهران محوری ۷۴۸ کیلومتر اوزونلوق‌‌ایله ایفتیتاح اولوندی.

بندانگشتی|تبریز دمیر یولو دوراغی.
بندانگشتی|اسکی بیر گؤرونتو تبریزین دمیر یولو دوراغیندان ۱۲۹۲-اینجی گونشلی ایلینده. ایلک روس قاطاری، او گون کی تبریزین دمیر یولو ایستاسیونونا وارید اولدی. محمدحسن میرزا ولیعهد و  "آذربایجان ایالت حکومتی"نین بعضی محلّی مقاماتلاری و تزار روسیه‌سینین افسرلری و او اؤلکه نین دمیر یولو موهندیسلری بو مراسیم ده شیرکت ائدیبلر و ایلک روس قاطارین گلمگین تبریز دمیر یولو دوراغینا شاهید اولوبلار.

 تاریخچه‌سی 
بو دمیر یولو دوراغی‌نین قورماق تاریخی‌نین باشلانیشی قاجار دوره‌سینه یئتیشیر.

۱۲۹۱-اینجی گونشلی ایلینده تبریز دمیر یولو دوراغی‌نین دوزلیشی باشلاندی و اولیّه موطالیعاتی انجام اولوندی، دؤرد ایلدن سونرا تبریز دمیر یولو دوراغی ۱۲۹۵-اینجی گونشلی ایلینده ایفتیتاح اولوندی.

بو دوراغین ایلک طراحی فرانسه‌لی بیر معمار فرنان پویون آدیندا دیر. اما دوراغین یئنی بیناسی‌نین طراحی حیدر غیایی ایمیش. بو بینانی ۱۳۹۵-اینجی گونشلی ایلین بایرام (اسفند) آییندا میلّی ثبته یئتیشیب.

 خوصوصیتلری 
تبریز دمیر یولو دوراغی نین اؤنملی خوصوصیتلریندن بودور کی تبریز-رازی محوری‌نین واسیطه‌سی‌ایله بین‌الملل وسیله و کالا نقلیّاتینا تورکیه و اوروپایا موتصیل اولور، همچنین تبریز-جلفا محوری‌نین واسیطه‌سی‌ایله بین‌الملل وسیله و کالا نقلیّاتینا آذربایجان جومهوریتینه و ناخجیوانا موتصیل اولور. دئمله‌لییک کی  تبریز-جلفا محوری ایلک برقی دمیر یولو ایراندا دیر و بوگونه قدر ایراندا یالنیز بیردنه الکترونیک (برقلی) دمیر یولو وار کی او دا تبریز-جلفا محورینده دیر.

 بیرده باخ 

 قایناقلار